CELEX: 62011CN0666
Language: el
Date: 2011-12-30 00:00:00
Title: Υπόθεση C-666/11: Αίτηση για την έκδοση προδικαστικής αποφάσεως, την οποία υπέβαλε το Oberverwaltungsgericht für das Land Nordrhein-Westfalen (Γερμανία) στις 30 Δεκεμβρίου 2011 — Μ κ.λπ. κατά Bundesamt für Migration und Flüchtlinge

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/19
            
         Αίτηση για την έκδοση προδικαστικής αποφάσεως, την οποία υπέβαλε το Oberverwaltungsgericht für das Land Nordrhein-Westfalen (Γερμανία) στις 30 Δεκεμβρίου 2011 — Μ κ.λπ. κατά Bundesamt für Migration und Flüchtlinge
   (Υπόθεση C-666/11)
   2012/C 73/34
   Γλώσσα διαδικασίας: η γερμανική
   
      Αιτούν δικαστήριο
   
   Oberverwaltungsgericht für das Land Nordrhein-Westfalen
   
      Διάδικοι στην υπόθεση της κύριας δίκης
   
   
      Προσφεύγοντες: M, N, O, P, Q
   
      Καθού: Bundesamt für Migration und Flüchtlinge
   
      Προδικαστικά ερωτήματα
   
   
               1)
            
            
               Μπορεί ένας αιτών άσυλο, στο πλαίσιο δίκης με αντικείμενο τη διαπίστωση έλλειψης ευθύνης και τη διαταγή περί απελάσεώς του στο –κατά την άποψη του κράτους μέλους όπου υποβλήθηκε η αίτηση ασύλου (κράτος μέλος που υπέβαλε το αίτημα)– υπεύθυνο κράτος, να επικαλεσθεί ότι η μεταγωγή δεν πραγματοποιήθηκε εντός της εξάμηνης προθεσμίας του άρθρου 19, παράγραφος 4, του κανονισμού (ΕΚ) 343/2003 του Συμβουλίου, της 18ης Φεβρουαρίου 2003 (1), και ότι, επομένως, η ευθύνη μετατοπίσθηκε στο κράτος μέλος που υπέβαλε το αίτημα;
            
         
               2)
            
            
               Μία –έστω πλασματική– απόπειρα αυτοκτονίας, εξαιτίας της οποίας δεν είναι δυνατή η μεταγωγή στο υπεύθυνο κράτος μέλος, συνιστά φυγοδικία υπό την έννοια του άρθρου 19, παράγραφος 4, δεύτερο, του κανονισμού (ΕΚ) 343/2003 του Συμβουλίου;
            
         
               3)
            
            
               Μπορεί ένας αιτών άσυλο, στο πλαίσιο δίκης με αντικείμενο τη διαπίστωση έλλειψης ευθύνης και τη διαταγή περί απελάσεώς του, να επικαλεσθεί μετατόπιση της ευθύνης κατά το άρθρο 9, παράγραφος 2, δεύτερο εδάφιο, του κανονισμού (ΕΚ) 1560/2003 της Επιτροπής, της 2ας Σεπτεμβρίου 2003 (2);
            
         
               4)
            
            
               Ενημέρωση του υπεύθυνου κράτους εκ μέρους του κράτους μέλους που υπέβαλε το αίτημα, στο πλαίσιο της οποίας ανακοινώνεται μεν η αναστολή της ήδη σχεδιασθείσας μεταγωγής, όχι όμως η περίσταση ότι η μεταγωγή δεν μπορεί να επιχειρηθεί εντός της εξάμηνης προθεσμίας, παρακωλύει την μετατόπιση ευθύνης κατά το άρθρο 9, παράγραφος 2, δεύτερο εδάφιο, του κανονισμού (ΕΚ) 1560/2003 της Επιτροπής, της 2ας Σεπτεμβρίου 2003;
            
         
               5)
            
            
               Υφίσταται δικαστικώς επιδιώξιμη αξίωση του αιτούντος άσυλο να εξετάσει ένα κράτος μέλος την ανάληψη της ευθύνης κατά το άρθρο 3, παράγραφος 2, πρώτο εδάφιο, του κανονισμού (ΕΚ) 343/2003 του Συμβουλίου και να τον ενημερώσει σχετικά με τους λόγους της αποφάσεως;
            
         
      (1)  Κανονισμός (ΕΚ) 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L 50, σ. 1).
   
      (2)  Κανονισμός (ΕΚ) 1560/2003 της Επιτροπής, της 2ας Σεπτεμβρίου 2003, για τα μέτρα εφαρμογής του κανονισμού (ΕΚ) 343/2003 του Συμβουλίου για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L 222, σ. 3).